ንጉስ ሳልማን ኣብ ሲቪላዊ ሕጊ እታ ሃገር ብዝገበሮ ምምሕያሽ መሰረት፡ ልዕሊ 21 ዝኾነት ጓል ኣንስተይቲ ፓስፖርት ክወሃባን ብዘይፍቃድ ናይ ዝኾነ ወዲ ተባዕታይ መቕርባን፡ ካብታ ሃገር ክትወጽእን ከኽእላ ኢዩ። እቲ ሕጊ ብተወሳኺ፡ ደቀንስትዮ ንፈለማ ግዜ ሓድሽ ውላደን ከመዝግባን ናይ መርዓን ፍትሕን ሰነድ ክወሃበንን ምስኡ ዝተኣሳሰር ናይ ስድራቤት ሰነዳት ውን ክወሃበንን መሰል ሂብወን ኣሎ። ቅድሚ ሕጂ፡ ዓቕሚ ሄዋን ዝበጽሓ ደቀንስትዮ ንኽንቀሳቐሳ ናይ ሰብኣየን፡ ኣቦአን ወይ ውን ናይ ውላደን ፍቓድ የድልየን ነይሩ። ዝኾነት ግህሰት ዝገጠማ ጓልኣንስተይቲ ካብ ዓዳ ክትወጽእ ምስ ትውስን፡ ወይ ብዘይ ሕጋዊ መገዲ ክትወጽእ ኢያ ትግደድ፡ ወይ ፍቓድ ናይ ወዲ ተባዕታይ መጕዚ ክትረክብ ነይርዋ። ባይቶ ኣመሪካ፡ ንስዑዲ ዓረብ ኣጽዋር ከይሽየጥ ኣጊዱ ኒኪ ሚናጅ ናይ ስዑዲ ዓረብ ምርኢታ ስለምንታይ ስሪዛቶ?
